ડૉક્ટરે વચ્ચે કહ્યું, “યુ આર લકી મિસ્ટર દેસાઈ કે તમને સાહેબ જેવા મિત્ર મળ્યા છે, માથામાં ચોટ આવી, ખૂબ લોહી વહી ગયું. કોઈને સાથે તમારું લોહી મેચ ન થાય, પણ સાહેબને કેટલી શ્રદ્ધા. તેમણે કહ્યું કે મારું લોહી ચેક કરો, મારું મેચ થઈ જશે. તેમનું લોહી મેચ થયું એટલે તમે બચી ગયા.” મારી નજર સોય પર પડી ત્યાંથી ટ્યુબ પર અને ટ્યુબ પરથી લોહીની બોટલ પર અટકી ગઈ. મારા શરીરમાં જાણે જિતુ સંચરી રહ્યો હોય તેવું ફિલ થયું. મેં આંસુભીની આંખે ઘડીક જિતુ તો ઘડીક રંજન સામે જોયું અને ફફડતા હોઠે માંડ બોલી શક્યો, “મને માફ કર દોસ્ત !”